Դևիդ Միլլեր

Դևիդ Միլլեր (, ), ամերիկացի տենոր, օպերային և փոփ ժանրերի կատարող, Il Divo խմբի չորս մենակատարներից մեկը։

Կենսագրություն

Կյանքի վաղ տարիներ 
Դևիդ Միլլերը ծնվել է 1973 թվականի ապրիլի 14֊ին Կալիֆորնիայի հարավում գտնվող Սան Դիեգո քաղաքում, սակայն նրա մանկությունը (սկսած 8 տարեկանից) անցել է Կալիֆորնիա նահանգի Լիթելթոն քաղաքում։ 1991 թվականին ավարտել է Լիթելթոնի Heritage High School (Littleton, Colorado)։ Ուսանելու տարիներին մասնակցել է դպրոցական բեմադրություններին (Ռուստեր «Էննի»֊ում և Նոյ «Two by Two» մյուզիքլում)։ Ավարտելուց հետո ընդունվել է Oberlin Conservatory of Music (Օբերլին Օբերլին, Օհայո), որն ավարտել է գերազանցությամբ, վոկալ և օպերային թատրոն ուղղությամբ։

Գործունեության սկիզբ 
Երաժշտական կրթություն ստանալուց հետո Դևիդը մասնակցել է օպերային և երաժշտական ներկայացումների (ընդհանուր 45 դեր), կազմակերպված այդ ոլորտում աշխատող ամերիկյան կազմակերպությունների կողմից՝ կատարելով Մանոն օպերայում ասպետ դե Գրիեյի, «Ռոմեո և Ջուլիետ»֊ում Ռոմեոյի, «Կախարդական սրինգ»֊ում Տամինոյի և «Տրավիատա»֊ում Ալֆրեդոյի դերերգերը, ինչպես նաև գլխավոր դերը «Վերտեր»֊ում ։

1998 թվականին Los Angeles Opera ընկերության հետ միասին մասնակցել է շրջագայությունների Չիլիում, որտեղ կատարել է Տիբալտի դերերգը Բելլինիի «Կապուլետներ և Մոնտեկիներ» օպերայից։

Մուտքը համաշխարհային հարթակ 
2000 թվականին տեղի ունեցավ Դևիդ Միլլերի առաջնախաղը համաշխարհային բեմում։ Նա կատարեց Թոնիի դերերգը «Վեսթսայդյան պատմություն» մյուզիքլում, Միլանի Լա Սկալա թատրոնում։ 2000֊ական թվականների սկզբին հանդես եկավ Լա Սկալա թատրոնի բեմում, մասնավորապես Մարկո Տուտինոյի «Վիտա» օպերայի համաշխարհային պրեմիերայում (ինչպես նաև կատարել է դերեր Բրոդվեյի, Պիտսբուրգի և Ֆլամանդական օպերային թատրոններում։ Հատկապես մեծ հաջողություն էր վայելում Պուչինիի «Բոհեմ» օպերայում նրա ստեղծված Ռոդոլֆոյի կերպարը (Բազա Լուրմանի բեմադրությամբ)։

Il Divo խմբի կազմում 

2003 թվականի դեկտեմբերին Դևիդը անցնելով նախնական ընտրությունը՝ դարձավ համաշխարհային Il Divo քառյակի անդամ։ 2004 թվականին դուրս եկավ խմբի դեբյուտային ալբոմը («որը անվանվեց հենց Il Divo»)՝ ստանալաով լայն տարածում։ Մեկ տարի անց լույս տեսավ նրանց երկրորդ «Ancora» ալբոմը՝ զբաղեցնելով ԱՄՆ֊ի, Կանադայի, Ավստրիայի, Նոր Զելանդիայի, Արևմտյան Եվրոպայի և շատ այլ երկրների չարթերի առաջին հորիզոնականը։

2007 թվականին, ընդունելով մասնակցել համերգին Chicago Pops Orchestra֊ի հետ, Դևիդը դադար վերցրեց քառյակի համաշխարհային շրջագայություններից, կատարելով օպերային արիաների, հայտնի երգերի և ծննդյան հիմների շարք։

Անձնական կյանք 
2009 թվականին ամուսնացել է ամերիկյան օպերային երգչուհի Սառա Ջոյ Կաբանուկի () հետ, մինչ ամուսնությունը նրանք հանդիպել են 6 տարի ։ Երեխաներ չունի։ Ապրում է Նյու Յորքում ՝ ԱՄՆ֊ում։

Դիսկագրություն 

 Բոհեմ (2002 թվական)
 Il Divo (Il Divo֊ի կազմում, 2004 թվական)
 Ancora ((Il Divo֊ի կազմում, 2005 թվական)
 The Christmas Collection ((Il Divo֊ի կազմում, 2005 թվական)
 Voices from the FIFA World Cup ((Il Divo֊ի կազմում, 2006 թվական)
 Siempre ((Il Divo֊ի կազմում, 2006 թվական)
 The Promise ((Il Divo֊ի կազմում, 2008 թվական)
 An Evening with Il Divo - Live in Barcelona ((Il Divo֊ի կազմում, 2009 թվական )
 Wicked Game ((Il Divo֊ի կազմում, 2011 թվական)
 Live in London ((Il Divo֊ի կազմում, 2011 թվական, DVD)
 The Greatest Hits Deluxe Edition ((Il Divo֊ի կազմում, 2012 թվական )
 A Musical Affair ((Il Divo֊ի կազմում, 2013 թվական)
 Amor & Pasión ((Il Divo֊ի կազմում, 2015 թվական)

Ծանոթագրություններ

Արտաքին հղումներ 
 
 
 

Ամերիկացի օպերային երգիչներ
Տենորներ
21-րդ դարի ամերիկացի երգիչներ
21-րդ դարի երգիչներ
Ամերիկացի փոփ երգիչներ